ALAQUÀS CELEBRA AQUEST CAP DE SETMANA LA FESTA DEL PORRAT AMB TRADICIÓ I CULTURA VALENCIANA
26/04/2023

# ALAQUÀS CELEBRA AQUEST CAP DE SETMANA LA FESTA DEL PORRAT AMB TRADICIÓ I CULTURA VALENCIANA

*   26/04/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21285

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21285%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20AQUEST%20CAP%20DE%20SETMANA%20LA%20FESTA%20DEL%20PORRAT%20AMB%20TRADICI%C3%93%20I%20CULTURA%20VALENCIANA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21285/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21285/26042023whatsapp_image_2023-04-24_at_10_04_33_Form_4.jpg)](https://www.alaquas.org/ficheros/documentos/2023/2/21285/26042023whatsapp_image_2023-04-24_at_10_04_33_Form_10.jpg "<a href='https://www.alaquas.org/ficheros/documentos/2023/2/21285/26042023whatsapp_image_2023-04-24_at_10_04_33_Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA AQUEST CAP DE SETMANA LA FESTA DEL PORRAT AMB TRADICIÓ I CULTURA VALENCIANA</a>")

El Porrat se celebrarà del divendres 28 d'abril a l'1 de maig i comptarà amb fira d'atraccions, mercat valencià, espectacles d'animació i les tradicionals calderes d'arròs amb fesols i naps amb el repartiment de 4000 racions gratuïtes.

La Festa del Porrat organitzada per l’Ajuntament d’Alaquàs en honor a Sant Francesc de Paula, patró d’Alaquàs, arriba un any més al municipi amb més expectació que mai i la seua ampliació a quatre dies.

El divendres 28 d’abril a les 17 hores s’obrirà el recinte firal que estarà ubicat al parc del Roser i carrers adjacents i que comptarà amb fira d'atraccions i mercat valencià en el qual participaran Mans Artesanes d'Alaquàs, el grup d’artesanes Bolilleres d’Alaquàs i diferents col·lectius del municipi com Clavariesses dels Dolors i Clavaris de Sant Miquel, falla Plaça d’Espanya, les capitanies de Moros i Cristians Califes i Creuats, Amiar, Cor de Vila i les associacions de ball Om Flamenco i Alham. La inauguració oficial se celebrarà a les 20:30 hores del mateix divendres amb cercavila amb dolçaina i tabalet.  

El dissabte a les 11 tornarà a obrir la Fira i a partir de les 12:30 hores hi haurà espectacle i animació de carrer itinerant de xanquers al recinte del Porrat que es tornarà a realitzar a les 19:30 hores.

El diumenge serà el tradicional Dia de les Calderes. A les 11 hores s’obrirà la Fira. A les 14 hores tindrà lloc la benedicció de les calderes d’arròs amb fesols i naps i el repartiment de 4000 racions gratuïtes. Com sempre, les persones interessades en tastar aquest plat podran portar la seua cassola o podran endur-se una cassola individual acompanyada de la tradicional cullera de fusta i el pa beneït. Hi haurà també un dispar de focs artificials. En l’acte col·laboren voluntaris i voluntàries de les Calderes 2023 i Arroz Dacsa. A les 20:30 hores tindrà lloc la tornada de Sant Francesc de Paula a la seua capella.

**1 de maig, donacions d’aliments per a Càrites**

La Fira del Porrat continuarà el dilluns 1 de maig a les 11 hores i es tancarà a les 23 hores. Com a novetat el col·lectiu de feriants del Porrat oferirà 1 tiquet gratuït a les persones que realitzen l’aportació d’1 quilogram d’aliments no peribles que seran donats a Càrites de les parròquies de la Santíssima Creu i de l’Assumpció de Nostra Senyora. Per tal de gestionar les donacions i facilitar el lliurament de tiquets, s’habilitarà un estand en horari de 12 a 14 i de 17 a 19 hores en el qual estaran les i els voluntaris de Càrites de les dues parròquies.